OpenLLM-France/wikimedia huggingface dataset:
# Oedipina maritima

Oedipina maritima és una espècie de salamandra de la família dels pletodòntids, observada a l'illa Escudo de Veraguas a la província de Bocas del Toro de Panamà. És en greu perill d'extinció. Va ser descrit el 2000 per Mario García-Paris i David B. Wake.
Habita els boscos humits de les terres baixes i els manglars. Les salamandres es van recollir en frondes en descomposició i escombraries humides d'una palmera caiguda en un palmerar de coco a final de març de 1991. L'espècie es reprodueix per desenvolupament directe.
L'illa Escudo de Veraguas és molt petita. La desforestació és la principal amenaça, així com l'urbanisme i turisme descontrolats. Laugment del nivell del mar com a conseqüència del canvi climàtic sigui una amenaça futura per a l'espècie.

## Referències

* ↑ Frost, Darrel. «Oedipina maritima García-París and Wake, 2000» (en anglès). Amphibian Species of the World. American Museum of Natural History, 2024. [Consulta: 11 agost 2024].
* ↑ «Oedipina maritima» (en anglès). Llista Vermella de la UICN, 12-08-2019. DOI: 10.2305/iucn.uk.2020-3.rlts.t59317a54355296.en.
* 1 2 García-París, Mario; Wake, David B. «Molecular Phylogenetic Analysis of Relationships of the Tropical Salamander Genera Oedipina and Nototriton , with Descriptions of a New Genus and Three New Species» (en anglès). Copeia, 2000, 1, 01-01-2000, pàg. 42–70. DOI: 10.1643/0045-8511(2000)2000[0042:MPAORO]2.0.CO;2. ISSN: 0045-8511.
* ↑ Stuart, S. N.. Threatened Amphibians of the World (en anglès). Barcelona: Lynx Edicions, 2008. ISBN 978-84-96553-41-5.
# Oquawka

Oquawka és una vila i seu del Comtat de Henderson (Illinois) (Estats Units). Segons el cens del 2000 tenia 1.539 habitants.

## Demografia

Segons el cens del 2000, Oquawka tenia 1.539 habitants, 656 habitatges, i 421 famílies. La densitat de població era de 407 habitants/km².
Dels 656 habitatges en un 26,8% hi vivien nens de menys de 18 anys, en un 51,2% hi vivien parelles casades, en un 8,5% dones solteres, i en un 35,8% no eren unitats familiars. En el 31,6% dels habitatges hi vivien persones soles el 16,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,31 i el nombre mitjà de persones que vivien en cada família era de 2,87.
Per edats la població es repartia de la següent manera: un 22,4% tenia menys de 18 anys, un 8,2% entre 18 i 24, un 27% entre 25 i 44, un 23,7% de 45 a 60 i un 18,7% 65 anys o més.
L'edat mediana era de 40 anys. Per cada 100 dones de 18 o més anys hi havia 90,9 homes.
La renda mediana per habitatge era de 32.500 $ i la renda mediana per família de 38.152 $. Els homes tenien una renda mediana de 29.333 $ mentre que les dones 18.571 $. La renda per capita de la població era de 15.254 $. Aproximadament el 8,4% de les famílies i el 12,8% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Oquawka». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Oquawka». American Fact Finder. Oficina del Cens dels Estats Units, 12-01-2010.
# Nothobranchius taeniopygus

Nothobranchius taeniopygus és una espècie de peix de la família dels aploquèilids i de l'ordre dels ciprinodontiformes.

## Morfologia

Els mascles poden assolir els 5,5 cm de longitud total.

## Distribució geogràfica

Es troba a Àfrica: autòcton d'Uganda, del sud-oest de Kenya i de Tanzània central.

## Referències

* 1 2 FishBase (anglès)

## Bibliografia

* Hilgendorf, F. M. 1891. Eine Aufzählung der von Emin Pascha und Dr. Stuhlmann gesammelten Fische und Krebse. Sitzungsber. Ges. Naturf. Freunde Berlin 1891: 18-20.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald. Any 1985.
# Olivier Peter

Olivier Peter (Zúric, 20 de gener de 1986) és un advocat suís i professor de la Universitat de Ginebra, especialista en drets humans, dret penal internacional i extradicions.

## Trajectòria

L'any 2013, aconseguí la derogació de la doctrina Parot per «vulnerar el dret a la llibertat dels presoners que han complert condemna» i, el 2018, aconseguí la sentència condemnatòria del Tribunal Europeu de Drets Humans al Regne d'Espanya per maltractaments i vexacions a dos membres d'ETA, Martin Sarasola i Igor Portu, pel tracte «degradant i inhumà» que van rebre de mans de la Guàrdia Civil.
Olivier Peter és conegut per ser l'advocat del president d'Òmnium Cultural, Jordi Cuixart, i també, en coordinació amb Benet Salellas, de l'exdiputada Anna Gabriel en el seu exili a Ginebra. D'acord amb aquesta causa, el Conveni Europeu d'Extradició de 1957 del Consell d'Europa, que s'aplicava entre estats europeus fins que la Unió Europea va decidir tenir una llei pròpia sobre entrega de persones, preveu de manera explícita al seu article 3 que no hi ha extradició per delictes polítics.
En qualitat d'observador internacional del Judici al procés independentista català, Olivier Peter va denunciar «l'excepcionalitat democràtica i de la vulneració dels drets civils i polítics» d'un sistema judicial espanyol que no respecta el dret internacional atesa la manca d'imparcialitat dels jutges que investigaren la causa i la impossibilitat, en conseqüència, d'un judici just.

## Obra publicada

* Amnistia. Propostes per a un debat necessari. Manresa: Tigre de Paper Edicions, 2021. ISBN 978-84-18705-02-1.

## Referències

* ↑ «Olivier Peter, el abogado suizo de Anna Gabriel» (en castellà), 19-02-2018. [Consulta: 26 juliol 2020].
* ↑ «Igor Portu Juanenea y Martin Sarasola Yarzábal c. España:» (en castellà). Arxivat de l'original el 2020-07-26. [Consulta: 26 juliol 2020].
* ↑ «Qui és Olivier Peter, l'advocat suís que assessora Anna Gabriel?». CCMA, 18-02-2018. [Consulta: 26 juliol 2020].
* ↑ «L'advocat de Cuixart reclama al Relator de l'ONU pel dret d'associació que pressioni Espanya per alliberar els presos». ACN, 10-07-2020. [Consulta: 26 juliol 2020].
* ↑ Bou, David. «El delicte polític és el delicte de la gent honesta». Directa, 14-05-2018. [Consulta: 26 juliol 2020].
* ↑ «El sistema judicial espanyol no respecta el dret internacional». TV3, 27-11-2019. [Consulta: 26 juliol 2020].
# Nova Iniciativa Croata

Nova Iniciativa Croata (croat Nova Hrvatska Inicijativa, NHI) és un partit polític dels croats de Bòsnia i Hercegovina. Fou creat com a escissió de la Unió Democràtica Croata de Bòsnia i Hercegovina liderada per Krešimir Zubak. A les eleccions generals de Bòsnia i Hercegovina de 2006 es presentà en coalició amb el Partit Croat dels Drets i només va obtenir un escó a la Cambra de Representants de la Federació de Bòsnia i Hercegovina.
El 2007 es va unir a la secció bosniana del Partit Camperol Croat, de manera que el nou partit es diu Partit Camperol Croat - Nova Iniciativa Croata (Hrvatska seljačka stranka - Nova hrvatska inicijativa, HSS-NHI). El seu cap és Marko Tadić i és membre de la Internacional Demòcrata de Centre.

## Referències

* ↑ Ramnet, Sabrina P. Ethnic Minorities and Politics in Post-Socialist Southeastern Europe. Cambridge University Press, 22 setembre 2016. ISBN 9781107159129.

## Enllaços externs

* Web oficial Arxivat 2009-04-17 a Wayback Machine.
# Oració subordinada substantiva

Les oracions subordinades substantives realitzen la funció sintàctica d'un substantiu (subjecte, CD, atribut, CRV...). Poden ser de quatre tipus:
a) Completives o declaratives: introduïdes per la conjunció que. Ex.: Us demano que m'escriviu.
b) Interrogatives o exclamatives indirectes: introduïdes per un pronom interrogatiu (què, com, on, quin, quant, qui...). Ex.: No sabia què volia.
c) Relatives o adjectivades: introduïdes per un pronom relatiu (qui, el que, les qui...). Ex.: Sempre parla qui més ha de callar.
d) D'infinitiu: introduïdes per aquesta forma no personal del verb. Ex.: No m'agrada fumar amb pipa.
Pel que fa a les funcions, es poden distingir les següents:
a) Subjecte: No m'agrada que contestis.
b) CD: Volia que m'acompanyessis. (Ho volia.)
c) Atribut: La veritat és que t'estimo.
d) CRV: Es va oblidar que havia de comprar el pa.
e) CN: Tenia la idea que s'equivocava.
f) C.Adj: Estic contenta que hagis guanyat.
g) CI: Han donat caramels als qui han arribat primer.
h)CAdv: He vingut després de jugar amb tu.
i) CAg: La decisió va ser aprovada pels qui van votar.

## Referències

* ↑ IEC. «Quadres de la Gramàtica essencial». GEIEC. [Consulta: 14 març 2021].

## Vegeu també

* Oració subordinada
* Oració subordinada adjectiva
* Oració subordinada adverbial
# Oració subordinada

Una oració subordinada és una oració composta, és a dir, formada per més d'un verb. Cada verb és el nucli d'una oració diferent, que s'ajunten formant l'oració composta en què cada frase depèn d'una altra. Es necessiten l'una a l'altra per tenir sentit complet i no poden funcionar independentment.
    Exemple: Necessito que m'escoltis

## L'oració subordinada en català

Tradicionalment s'havien classificat les oracions segons si podien substituir-se per un adjectiu, un substantiu o un adverbi, per tant en tres classes. La gramàtica contemporània, però, defuig la barreja de criteris i opta per una distinció segons el procediment sintàctic emprat. En conseqüència hi ha dos tipus bàsics de subordinació: Oració subordinada substantiva i subordinada de relatiu.
Les oracions substantives poden subordinar-se a la principal de manera directa com per exemple a Vull anar a casa teva o bé mitjançant un nexe o connector, com a M'agradaria que dinéssim junts. En el segon cas, les subordinades de relatiu estan introduïdes per un relatiu (usualment un pronom o un adverbi) que substitueix un element de l'oració principal o el modifica. L'antecedent modificat pot aparèixer de manera explícita o implícita.

## Referències

* ↑ Error: hi ha títol o url, però calen tots dos paràmetres.IEC. «». GEIEC. [Consulta: 14 març 2021].
* ↑ IEC. «Les subordinades de relatiu». GEIEC. [Consulta: 14 març 2021].
# Oracle (EP)

Oracle és el títol de l'EP del grup Sunn O))) publicat el 2007 per Southern Lord Records. Va nàixer inspirat per una col·laboració amb l'esculptor Banks Violette.
Un crític de Pitchfork Media el va rebre positivament.

## Llista de cançons

* "Orakulum" (18 minuts)
* "Belürol Pusztít" (16 minuts)
* "Helio)))Sophist"* (46 minuts) - Greg Anderson, Stephen O'Malley, Oren Ambarchi, Attila Csihar i Tos Nieuwenhuizen
*Soles en la versió CD

## Referències

* ↑ «La Zona Radical». Metal Hammer. MC ediciones, 01-09-2007, pàg. 18. D.L. B-42463-87
* 1 2 Stosuy, Brandon «Sunn O))): Oracle EP Album Review». Pitchfork, 16-08-2007 [Consulta: 20 novembre 2018].
# Olpe (Kansas)

Olpe és una població dels Estats Units a l'estat de Kansas. Segons el cens del 2000 tenia 504 habitants.

## Demografia

Segons el cens del 2000, Olpe tenia 504 habitants, 196 habitatges, i 137 famílies. La densitat de població era de 627,7 habitants/km².
Dels 196 habitatges en un 39,3% hi vivien nens de menys de 18 anys, en un 56,1% hi vivien parelles casades, en un 10,7% dones solteres, i en un 30,1% no eren unitats familiars. En el 28,6% dels habitatges hi vivien persones soles el 16,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 3,2.
Per edats la població es repartia de la següent manera: un 31,7% tenia menys de 18 anys, un 7,9% entre 18 i 24, un 28,6% entre 25 i 44, un 17,7% de 45 a 60 i un 14,1% 65 anys o més.
L'edat mediana era de 33 anys. Per cada 100 dones de 18 o més anys hi havia 90,1 homes.
La renda mediana per habitatge era de 34.643 $ i la renda mediana per família de 37.813 $. Els homes tenien una renda mediana de 30.625 $ mentre que les dones 18.542 $. La renda per capita de la població era de 13.623 $. Entorn del 5,8% de les famílies i el 7,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Olpe». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Olpe». American Fact Finder. Oficina del Cens dels Estats Units, 12-01-2010.
Viccionari
# Novoť

Novoť és un poble i municipi d'Eslovàquia que es troba a la regió de Žilina, al centre-nord del país, just a la frontera amb Polònia.
# Novozbúriivka

Novozbúriivka (en (ucraïnès): Новозбур'ївка, en rus: Новозбурьевка, Novozbúrievka) és un poble de la República Autònoma de Crimea a Ucraïna, que el 2014 tenia 407 habitants. Pertany al districte de Simferòpol.

## Referències

* ↑ «Об установлении границ поселка Айкаван, сел Ана-Юрт, Дружного, Ивановки, Строгановки, Трудового Трудовского сельского совета (Симферопольский район) Автономной Республики Крым». Arxivat de l'original el 2015-12-22.
* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Otkàznoie

Otkàznoie (en rus: Отказное) és un poble del krai de Stàvropol, a Rússia, que el 2017 tenia 2.862 habitants. Pertany al districte rural de Zelenokumsk.

## Referències

* ↑ Исполнительный комитет Ставропольского краевого Совета депутатов трудящихся ; сост. С. Т. Перепелятников, ред. Б. Чернов. {{{títol}}}. Ставрополь: Ставропольское книжное издательство, 1966, p. 64.
# Betsaide

Betsaide és un petit cim que es troba entre l'Udalatx i l'Amboto, amb una altitud 564m sobre el nivell del mar. Se situa al País Basc.
La particularitat d'aquest lloc és que en s'hi ajunten els tres territoris històrics d'Euskadi: Guipúscoa (Gipuzkoa), Àlaba (Araba) i Biscaia (Bizkaia). Just en el punt de trobada s'hi alçar el monument al Muntanyenc desaparegut realitzat per l'arquitecte Luis Pueyo en els anys 50 per encàrrec de la Federació Basco-Navarresa d'Alpinisme. A pocs metres s'hi ha construït l'any 1990 un altre monument de l'artista japonès Yoshin Ogata.
El Betsaide tanca la vall d'Arrazola i sota ell s'hi han explotat mines de coure, pel costat del Deba s'alça sobre el barri de Santa Àgueda d'Arrasate.
El Coll de Betsaide se situa entre el cim del Betsaide i l'Udalaitz i té una cota de 510 metres.
Betsaide també és el nom que té l'informatiu territorial que emet entre les 13.10 i les 14.00 hores Radio Nacional d'Espanya (RNE) a Euskadi.

## Descripció

El Betsaide és un petit cim de 564 metres d'elevació amb una prominència de 25. Aquest cim s'alça com un pujol sobre el camp de Karraskain que es troba a 538 metres sobre el nivell del mar i tanca, al nord, la vall del Arrazola format pel massís d'Amboto a esquerra i el Memaia, de 675 metres d'altitud, a la dreta. Al sud es troba la vall del Deba amb Arrasate als seus peus. A l'est s'alça l'imponent Udalaitz i a l'oest les estribaciones del Amboto.
L'elevació que conforma el cim de la muntanya s'alça sobre el camp de Karraskain de forma abrupta creant una espècie de pedestal on es s'hi ubica el monument als muntanyencs desapareguts.

## Referències

* 1 2 3 «PRESST». [Consulta: 2 juliol 2020].
* ↑ «Elorrio | Monte Besaide» (en castellà). [Consulta: 2 juliol 2020].
* ↑ «Besaide-Pais Vasco - 01/02/19» (en castellà), 01-02-2019. [Consulta: 2 juliol 2020].
# Pensament feble

El pensament feble és un concepte encunyat per Gianni Vattimo propi de la postmodernitat que defensa un relativisme enfront de la caiguda de la ideologia anterior ("forta") i el perpetu canvi, que provoca manca de certesa, agreujada pel xoc cultural constant. El pensament feble no creu en la metafísica, permet la interpretació divergent d'un mateix fenomen i eleva la consideració del sentit comú, el sentir popular i els moviments socials davant els partits polítics. Rebutja l'existència d'un únic paradigma explicatiu de la realitat i es mou en l'eclecticisme entre els pensadors contemporanis. Situa l'individu en el centre, però l'entén com un ésser en permanent construcció.
# Philautus halyi

Philautus halyi és una espècie extinta de granota que vivia a l'illa de Sri Lanka.

## Referències

* Manamendra-Arachchi, K. & de Silva, A. 2004. Philautus halyi. Llista Vermella d'Espècies Amenaçades de la UICN 2006. Consulta: 8 de gener de 2008.
# Pentadactília

La pentadactília és la qualitat d'un animal de tenir cinc dits ja sigui en una o totes les potes.
Com que només els animals vertebrats terrestres tenen dits, únicament en aquests tipus d'animals es podrà aplicar el terme. Tanmateix, no són gaire les criatures que poden presentar aquesta característica.

## Exemples de pentadàctils

* L'exemple més exacte que es pot citar són els humans i els altres primats, que tenen cinc dits a cada mà i peu.
* Els elefants tenen cinc dits a les dues potes posteriors.
* La majoria de cànids, fèlids, úrsids i diversos dels mamífers carnívors
* El pangolí
* Moltes espècies d'amfibis, principalment les salamandres.

## Bibliografia

* « Comment se construisent les doigts ? », Yann Hérault et Denis Duboule, La Recherche, n°305 - 01/1998. (francès)
* Anatomie générale, Vincent Delmas et associés, Éditions Masson, 2008. (francès)
# Pericoma pictipennis

Pericoma pictipennis és una espècie d'insecte dípter pertanyent a la família dels psicòdids que es troba a Jamaica.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)
# Pere Cartanyà Aleu

Pere Cartanyà Aleu (Reus, 1907 - 1994) va ser un avicultor i periodista català.
Interessat des de jove pels temes avícoles, va marxar cap al 1925 a l'estranger i va recórrer Anglaterra, França, Bèlgica i Alemanya per a estudiar i aprendre mètodes de criança i de reproducció. Tornat a Reus, va començar una tasca de divulgació de la criança de gallines. El 1949 va fundar la revista Reus avícola: folleto de divulgación que el 1952 va canviar el subtítol pel de "revista mensual" i el 1962 va passar a dir-se Reus Avícola y Agrícola. Va dirigir-la fins al 1986, any en què la revista va desaparèixer. Aquesta revista, a part d'articles sobre el tema relacionats amb la comarca, publicava traduccions de la revista francesa Bureau de nutrition animale, un clàssic de l'alimentació avícola. També el 1952 va presentar un treball "Repercusión de la avicultura en la economia comarcal" publicat al volum V Certamen 1952: Centro de lectura Reus: Tomo I. Va ser president del Club Natació Reus Ploms del 1959 al 1967, i membre de la Junta directiva de la Prensa Técnica, amb seu a Madrid. El 1986 el Centre d'Amics de Reus el va nomenar "El més amic de Reus".

## Referències

* ↑ Olesti Trilles, Josep. Diccionari biogràfic de reusencs. Reus: l'Ajuntament, 1991, p. 176.
# Pere Casanellas i Bassols

Pere Casanellas i Bassols (Barcelona, Barcelonès, 1949) és un professor, traductor i erudit català, president de la Societat Catalana d'Estudis Hebraics (SCEHB) des del 2009.
Format i llicenciat en filologia semítica (hebreu i arameu) i expert en llengües i en cultura bíblica, ha exercit de catedràtic de batxillerat de llengua i literatura catalanes. Com a membre del comitè de redacció de la Bíblia Catalana Interconfessional, ha traduït els llibres de Jonàs, Cohèlet, Esdres i Nehemies dels originals en llengua hebrea i aramea. També ha estat responsable de la redacció de les Normes de llengua, d'estil i tipogràfiques per a la BCI, i de la correcció de tota la traducció, en col·laboració amb altres especialistes, sobretot Josep Ruaix i Vinyet. Ha estat el ponent i redactor de la «Proposta de transcripció de l'hebreu en textos escrits en català» publicada per l'Institut d'Estudis Catalans, en els Documents de la Secció Filològica, IV el 2003. És el codirector, juntament amb Armand Puig i Tàrrech, del «Corpus Biblicum Catalanicum», un projecte de publicació de totes les versions bíbliques catalanes des de l'època medieval fins al segle xix. Hi ha participat en els volums Bíblia del segle XIV: Èxode. Levític del 2004, i Lo Nou Testament, segons la traducció de Josep Melcior Prat de 1832, el 2008. Durant la dècada dels anys setanta va traduir dos assaigs teològics, a partir del neerlandès i del francès. I el 1999 traduï un atlas de la Bíblia del danès. A més, juntament amb Joan Ferrer Costa i Eduard Feliu i Mabres, és coautor del Diccionari Girona. Diccionari hebreu-català. Vocabulari català-hebreu.
Des de l'any 2009, en que va substiuit a Eduard Feliu i Mabres, és el president de la Societat Catalana d'Estudis Hebraics.

## Referències

* 1 2 Ferrer, Joan; Bacardí, Montserrat (dir.); Godayol, Pilar (dir.) «Casanellas i Bassols, Pere». Diccionari de la traducció catalana. Eumo Editorial - Universitat Autònoma de Barcelona - Universitat de les Illes Balears - Universitat Jaume I - Universitat de Vic [Vic], 2011.. Accés en línia als articles del Diccionari: «Diccionari de la traducció catalana». Visat. Revista digital de literatura i traducció del PEN català. PEN català. [Consulta: 29 novembre 2019].
* 1 2 «Societat Catalana d'Estudis Hebraics». Institut d'Estudis Catalans. [Consulta: 30 novembre 2019].
# Periophthalmodon

Periophthalmodon és un gènere de peixos de la família dels gòbids i de l'ordre dels perciformes.

## Taxonomia

* Periophthalmodon chrysospilos (Bleeker, 1852)
* Periophthalmodon freycineti (Valenciennes, 1837)
* Periophthalmodon schlosseri (Pallas, 1770)
* Periophthalmodon septemradiatus (Hamilton, 1822)

## Referències

* ↑ The Taxonomicon (anglès)
* ↑ Quoy, J. R. C. & Gaimard, J. P., 1824-1825. Description des Poissons. Chapter IX. A: Freycinet, L. de, Voyage autour du Monde...exécuté sur les corvettes de L. M. "L'Uranie" et "La Physicienne," pendant les années 1817, 1818, 1819 et 1820. París. Description des Poissons. Chapter IX. A: Freycinet, L. de, Voyage autour du Monde...: 192-401 (1-328 a 1824; 329-616 a 1825), Atlas pls. 43-65.
* ↑ Peter Simon Pallas, 1770. Spicilegia Zoologica quibus novae imprimis et obscurae animalium species iconibus, descriptionibus atque commentariis illustrantur. Berolini, Gottl. August. Lange. Spicilegia Zoologica quibus novae imprimis et obscurae animalium species iconibus, descriptionibus atque commentariis illustrantur. v. 1 (fasc. 8): 1-56, Pls. 1-5.
* ↑ Francis Buchanan-Hamilton, 1822. An account of the fishes found in the river Ganges and its branches. Edimburg i Londres: i-vii + 1-405, Pls. 1-39.
* ↑ BioLib (anglès)
* ↑ AQUATAB.NET
* ↑ FishBase (anglès)
* ↑ Catalogue of Life (anglès)
* ↑ Dictionary of Common (Vernacular) Names (anglès)
* ↑ UNEP-WCMC Species Database (anglès)

## Enllaços externs

* uBio (anglès)